আমার যখন ফুরাবে দিন  আসবে গহীন রাতি,  থেকো প্রভূ এ জীবনে  হয়ে চির সাথী।    জীবন নদীর দু কূল জুড়ে  আসলে অমানিসা,  থাকবেনা আর দু চোখে হায়  একটু আলো দিশা,    সেদিন আমার আঁধার গোরে  তুমি থেকো বাতি।    আমার আমার বলে যখন  কাউকে পাবো না,  সেদিন আমার শূণ্য হিয়ায়  তুমি থেকো স্বান্তনা।    আঁখির আলো নিভবে যেদিন  মনে আলো দিয়ে,  আসবে না কেউ অন্ধ চোখে  একটু আলো নিয়ে,    সেদিন আমার অন্ধ চোখে  তুমি আলোর জ্যোতি।